વિનસમે જ્યારે પેમેન્ટ ન કર્યું તો, ગ્લોબલ બુલિયન બેંકોએ એસબીએલસી પછી એ જ રીતે પાછી લઈ લીધી, જે રીતે કોઈપણ બેંક ડિફોલ્ડ થવાના પગલે ગેરંટી લઈ લે છે. બેંકોને આ સુવિધા આરબીઆઈ તરફથી મંજૂરી એક સ્કીમ અંતર્ગત કરી હતી, જેને જ્વેલરી એક્સપોર્ટને પ્રોત્સાહન આપવા માટે શરૂ કરવામાં આવી હતી. એ ફેસિલિટીમાં બોરોઅર્ને 270 દિવસો માટે ક્રેડિટ આપવામાં આવે છે. વિનસમ મામલો સામે આવ્યા બાદ આ સ્કીમ બંધ કરી દેવાઈ. ભારતીય બેંકોને ચૂનો એટલે લાગ્યો કે એસબીએલસીની શરતોમાં કહેવામાં આવ્યું હતું કે, જો વિનસમ બુલિયન બેંકોને પેમેન્ટ નહીં કરી શકે તો ગોલ્ડ ઈન્પોર્ટના રૂપિયા આ લેન્ડર્સ આપશે. વિનસમે દેશમાં સ્ટોક એક્સચેન્જોને જાણ કરી હતી કે, યુએઈની કોર્ટોમાં દુબઈની 13 કંપનીઓના ફંડ્સ રિકવર કરવા માટે અરજી આપી છે. જોકે, સ્ટાન્ડર્ડ ચાર્ટર્ડ બેંક અને પંજાબ નેશનલ બેંકની આગેવાનીવાળી બેંકોએ વિનસમની આ વાત પર વિશ્વાસ ન કર્યો. પીએનબીએ સૌથી વધુ લોન આપી હતી અને તેણે 2014ની શરૂઆતમાં સીબીઆઈમાં પહેલી એફઆઈઆર નોંધાવી હતી.